BODOLAND रादाब- बिजनी, 01 जुन : चिरां पुलिसआ आयेन बेरेखा ड्राग्स फालांगिरि आरो ड्राग्स बाहायग्रा सुबुंनि बेरेखायै गोख्रोंथार सिग्रोमदों। मंगलबारखालिबो बेलासि 3 रिंगासो समाव चिरां पुलिसनि सिग्रोमनायाव सानै ड्राग्स फालांगिरि हमदों। मोनसे स्रोद सुलुंनि बिथाजों चिरां पुलिसआ बिजनी कावाटिखायाव थानाय मजिबुर रहमाननि न’निफ्राय कावाटिखा गामिनि मजिबुर रहमाननि फिसाज्ला हाजरात आलि(24) आरो बिजनी डटुरि गामिनि जाहानुद्दिन सिकडारनि फिसाज्ला साइदुल इस्लाम सिकडार(33) आरो कावटिखानिनो पिनत आलिनि फिसाज्ला मटलेब आलि(42)खौ हमनो हायो। ड्राग्स फालांगिरिनि आखायनिफ्राय गं 13 कन्टेनाराव 4.960 ग्राम ड्राग्स मोननायनि अनगायैबो गंथाम मबाइल फन आरो गंसे लांदां कन्टेनार बोखांनो हायो होन्ना पुलिसनि फारसेनिफ्राय मिथि होदों।